# Euroopan unionin C 38A/17.

| | ISSN 1725-2490 |
| --- | --- |
| Euroopan unionin
  virallinen lehti | C 38A |
| | |
| Suomenkielinen laitos | Tiedonantoja ja ilmoituksia | 52. vuosikerta17. helmikuu 2009 |

ISSN 1725-2490

Euroopan unionin

virallinen lehti

C 38A

Suomenkielinen laitos

Tiedonantoja ja ilmoituksia

52. vuosikerta17. helmikuu 2009

---

| Ilmoitusnumero | Sisältö | Sivu |
| --- | --- | --- |
| | V   Ilmoitukset |
| | HALLINNOLLISET MENETTELYT |
| | Euroopan lääkevirasto |
| 2009/C 038A/01 | Kiinnostuksenilmaisupyyntö sopimussuhteisiksi toimihenkilöiksi määräaikaisiin työsuhteisiin (EMEA, Lontoo) | 1 |

Ilmoitusnumero

Sisältö

Sivu

V   Ilmoitukset

HALLINNOLLISET MENETTELYT

Euroopan lääkevirasto

2009/C 038A/01

Kiinnostuksenilmaisupyyntö sopimussuhteisiksi toimihenkilöiksi määräaikaisiin työsuhteisiin (EMEA, Lontoo)

1

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan lääkevirasto

| 17.2.2009 | FI | Euroopan unionin virallinen lehti | CA 38/1 |
| --- | --- | --- | --- |

17.2.2009

FI

Euroopan unionin virallinen lehti

CA 38/1

---

Kiinnostuksenilmaisupyyntö sopimussuhteisiksi toimihenkilöiksi määräaikaisiin työsuhteisiin (EMEA, Lontoo)

(2009/C 38 A/01)

Lääkevirasto on vastuussa ihmisille ja eläimille tarkoitettuja lääkkeitä koskevien arviointi- ja valvontamenettelyjen koordinoinnista Euroopan unionissa (ks. Euroopan parlamentin ja neuvoston asetus (EY) N:o 726/2004 (EUVL L 136, 30.4.2004, s. 1)). Euroopan lääkevirasto EMEA perustettiin tammikuussa 1995. Virastolla on läheiset yhteydet Euroopan komissioon, EU:n 27 jäsenvaltioon, ETA-/EFTA-maihin sekä moniin muihin ryhmiin hallitusten tasolla ja yksityisellä sektorilla. Virasto on innostava, monikulttuurinen työympäristö.

Lisätietoja EMEA:sta ja sen toiminnasta on internetissä osoitteessa http://www.emea.europa.eu

EMEA haluaa tehdä luettelon hakijoista, jotka ovat kiinnostuneita työskentelemään määräaikaisesti sopimussuhteisena toimihenkilönä. Työprofiilit julkaistaan erillisessä asiakirjassa, joka on EMEA:n www-sivustolla.

Valinnassa menestyneet hakijat otetaan varallaololuetteloon, ja heille voidaan tarjota määräaikaista sopimussuhteisen toimihenkilön tointa, jonka pituus vaihtelee kolmesta kuukaudesta viiteen vuoteen, Euroopan yhteisöjen muuta henkilöstöä koskevien palvelussuhteen ehtojen (EYVL L 56, 4.3.1968) (1)
  ja EMEA:n sopimussuhteisen toimihenkilöstön palkkausta ja käyttöä sääteleviä menettelyjä koskevien EMEA:n yleisten täytäntöönpanomääräysten mukaisesti
   (2).

Toimi voi olla EMEA:n väliaikaisten toimihenkilöiden sijaisuus (esimerkiksi äitiysloman, isyysloman, palkattoman vapaan tai pitkäaikaisen sairasloman sijaisuus) tai työ erityisissä lyhytkestoisissa hankkeissa, jos varoja on käytettävissä. Sopimussuhteisen toimihenkilön työsopimus ei voi johtaa väliaikaisen toimihenkilön työsopimukseen ilman menestymistä lisävalintamenettelyssä. Sopimussuhteisen toimihenkilön työsopimus voidaan uusia korkeintaan yhden kerran.

Työpaikka on Canary Wharfissa Lontoossa.

Hakijoiden on oltava Euroopan yhteisöjen jäsenvaltioiden tai Islannin, Norjan tai Liechtensteinin kansalaisia, ja heillä on oltava täydet kansalaisoikeudet.

Hakijoilla on oltava mahdollista asepalvelusta koskevan lainsäädännön mukaiset velvollisuudet täytettyinä, ja heidän on täytettävä tehtävän edellyttämät hyvää mainetta koskevat vaatimukset.

Työehdot kokonaisuudessaan ja työnkuvaukset voi ladata EMEA:n www-sivustolta osoitteessa
  http://www.emea.europa.eu/htms/general/admin/recruit/recruitnew.htm
  Hakemus on tehtävä sähköisesti EMEAn web-sivustolta saatavaa lomaketta käyttäen.
  Hakemukset on toimitettava keskiyöhön 17. maaliskuuta 2009 mennessä.
  EMEA:n saamien hakemusten huomattavan määrän takia on syytä ottaa huomioon, että suuren tietomäärän käsitteleminen voi olla ongelmallista järjestelmälle, jos hakemuksia yritetään saada perille juuri ennen määräajan umpeutumista. Siksi suositellaan, että hakemukset toimitetaan hyvissä ajoin ennen määräaikaa.

Jos haluat saada ilmoituksen avoimista työpaikoista sähköisesti, rekisteröidy osoitteessa http://www.emea.europa.eu/ kohdassa ”Online Mailing Service”.

---

(1)  http://ec.europa.eu/civil_service/docs/toc100_en.pdf

(2)  http://www.emea.europa.eu/pdfs/general/admin/recruit/42125407en.pdf

---